Kom ons bid saam – 6 Desember 2020 | NG Kloofendal
Kom ons bid saam – 6 Desember 2020
Gelaai op 3 Januarie 2021 Posted By: Hein HildebrandKategoriee: NG Kloofendal
Dank die Here vir al die seën, leiding en genade wat ons persoonlik en as gemeente hierdie jaar beleef het, ten spyte van die moeilike omstandighede rondom die CoVid-pandemie.
Vra die Here vir leiding, beskerming en genade ten opsigte van die toekoms van ons gemeente, en van elkeen van ons gesins- en familielede, vriende en gemeentelede persoonlik.
Bid vir ons jongmense wat huidiglik nog besig is met eksamens.
Bid vir veiligheid op ons land se paaie, veral wanneer mense met vakansie gaan.
Bid dat almal wat tydens die Desembervakansie weg van die huis af sal wees, se eiendom veilig sal wees.
Bid steeds vir beskerming teen die CoVid-virus, en vir deurbrake ten opsigte van 'n entstof of ander teenmiddel.
Bid vir almal wat tydens hierdie jaar 'n geliefde aan die dood moes afstaan, vir troos, berusting en 'n geseënde Kerstyd.
Vir ons is 'n Seun gebore,
aan ons is 'n Seun gegee;
Philip en Corrie Swart se kleindogter, Lily (9 maande oud), sterk goed aan nadat sy 'n paar weke gelede 'n beroerte-aanval gehad het. Lily sal vermoedelik 'n paar jaar op medikasie moet wees, maar bid asseblief dat hierdie klein dogtertjie bo verwagtig vinnig en volkome sal herstel.
Ben en Ria Bos herstel baie goed van hulle onderskeie Corona-infeksies.
Annette en Peter, Jeannette en Gert Rautenbach se vriende wat lank in Portugal vasgekeer was weens die Corona-pandemie, is albei terug in Suid-Afrika. Peter is tans in 'n rehabilitasiesentrum vir verdere versorging, maar dit lyk of hy redelik goeie vordering maak wat sy gesondheid betref.
Andries Badenhorst (Alet se man) herstel steeds ná die aanval op hom in hulle huis in Mosambiek. Bid asseblief dat die gedeeltelike gehoorverlies en die geheueverlies ook heeltemal sal herstel. Bly asseblief ook steeds bid vir Andries en Alet se volkome genesing van die trauma.
Tannie Gerna Honiball het op 01/12/2020 'n knie-vervanging gehad. Bid asseblief dat daar geen komplikasies of terugslae sal wees nie, en dat sy gou weer heeltemal sterk en gesond sal wees.
Alta Roesch het 'n operasie aan haar lugweg gehad. Sy is nog nie heeltemal gesond ná die prosedure nie: sy het 'n erge veluitslag, en dit lyk of sy 'n longinfeksie opgedoen het – bid asseblief vir haar spoedige en volkome genesing.
Marietjie van der Westhuizen; Marie Commerford; André van Platen;
Adéle van der Schyff; Anna Herselman; Frans Bester
Van ons gemeentelede se vriende & familielede het dringende gebed nodig, asseblief:
Saartjie Bester se broerskind, Deidré, moet binnekort ingaan vir 'n breinoperasie. Bid asseblief dat alles voorspoedig sal afloop, en dat Deidré heeltemal sal herstel.